Kirchner se dae op nr.15 straks getel | Nuus24
Kirchner sal Steyn in Bok-span vervang
Kaapstad – Die Springbok-afrigter, Heyneke Meyer, het twyfel gewerp op Zane Kirchner se toekoms nadat hy aangedui het dat hy Jaco Taute op heelagter vir die Bokke wil sien speel.Kirchner word gedurig gekritiseer oor sy aanvallende spel wat beperk is, maar Meyer het sy vertroue in die heelagter behou.Die Bok-breier het egter Woensdag tydens 'n mediakonferensie in Kaapstad onthul dat Taute, wat op buitesenter in die plek van die beseerde Frans Steyn gebruik word, sy langtermyn-keuse vir die nr.15-trui is."Ek glo dat Taute se beste posisie op heelagter is en ek wil hom graag in die nr.15-trui vir die November-toetse sien.""Hy kan ons iets anders in daardie posisie bied," het Meyer aan keo.co.za gesê. "Ons is egter steeds dun gesaai in die middelveld en Taute sal straks moet voortgaan om vir eers op buitesenter te speel. Ek het dit egter aan hom oorgedra dat hy op nr. 15 hoort."Die Springbokke vertrek Saterdag na Europa waar hulle op 10 November in hul eerste toets teen Ierland in Dublin speel.Lees die volledige storie hier.Vir die jongste sportnuus volg Nuus24Sport op Twitter.– Keo
Lees meer oor: zane kirchner | jaco taute | springbokke VOLGENDE OP NUUS24X